stanford-oval/wikipedia huggingface dataset:
Kalevalainen jäsenkorjaus

Kalevalainen jäsenkorjaus perustuu kudosten pehmeään käsittelyyn (mobilisointiin), nivelpintojen saattamiseen kohdalleen, faskioiden eli lihasten peitinkalvojen ja löyhien sidekudosten laajentamiseen kudosnesteitä hyödyntäen, hermotoiminnan ja ravintokierron vapauttamiseen. Kalevalainen jäsenkorjaus elvyttää kudosten laskimo- ja lymfanestekiertoa.
Kalevalainen jäsenkorjaus on EU-nimisuojattu tavaramerkki hoito-, koulutus- ja tutkimustoiminnan osalta. Nimisuoja mahdollistaa Kalevalaisen jäsenkorjauksen erottamisen enemmän esimerkiksi manipulaatioon ja/tai erilaisiin hierontoihin pohjautuvista jäsenkorjausmuodoista kuluttajasuojan lisäämiseksi.
Suomessa Kalevalaista jäsenkorjausta tarjoavat sadat koulutetut jäsenkorjaajat, ja Kuopion yliopistossa on tehty kaksi Kalevalaisen jäsenkorjauksen hoidollista vaikuttavuutta koskevaa tutkimusta.
Kalevalainen jäsenkorjausperinne lisättiin Museoviraston ylläpitämään Elävän perinnön kansalliseen luetteloon huhtikuussa 2020.
Kalevalainen jäsenkorjaus on osa laajempaa keskipohjalaista jäsenkorjauksen kansanparannusperinnettä. Jäsenkorjauksessa tarkastellaan ihmisen yleistä olemusta, ryhtiä ja liikkumista.
Alun perin perheissä ja suvuissa kulkenutta hoitomuotoa opetettiin mestari-kisälli-periaatteella perheen ja suvun piirissä.
Kalevalainen jäsenkorjaus onkin yksi Keski-Pohjalaiseen jäsenkorjausperinteeseen nojaavista jäsenkorjauksen muodoista, joita on alettu viime vuosikymmeninä opettaa kurssimuotoisesti kenelle tahansa halukkaalle.
Kalevalainen jäsenkorjaus on saanut nimensä suuntauksen keskeisen hahmon Olavi Mäkelän mieltymyksistä lukea anatomiaa ja Kalevalaa rinnakkain. Mäkelä itse aloitti jäsenkorjauksen karjan parissa paimenessa ollessaan, kun loukkaantunut mullikka piti saada kulkemaan muiden mukana kotiin. Mäkelä tunnettiin seudullaan myös sään ennustajana.
Kalevalainen jäsenkorjaus on Olavi Mäkelän oppien pohjalta kehitetty koko kehon pehmytkudoshoito, joka on dokumentoitu ja suojattu kolmivuotiseksi koulutusohjelmaksi Kansanlääkintäseura ry:ssä. Pehmytkudoshoito on solu- ja kudostasolla muutoksia aiheuttavaa hoitoa, joka eroaa kaustislaisen jäsenkorjauksen käyttämästä manipulaatiohoidosta.
Lähipiiristään oppimaansa jäsenkorjaustaitoa kehittämällä Olavi Mäkelä ja Pentti Penttilä loivat perustan eri jäsenkorjauskoulutus suuntauksille. Jäsenkorjauskoulutusta tarjoavatkin useat tarkoitukseen perustetut säätiöt. Kalevalainen jäsenkorjaus on pehmytkudoshoitoon perustuva.
Hoitomuoto

Kalevalainen jäsenkorjaushoito lasketaan kuuluvaksi täydentäviin ja vaihtoehtoisiin hoitomuotoihin eli ns. CAM-hoitomuotoihin (Complementary and Alternative Medicine). Kalevalainen jäsenkorjaus perustuu koko kehon pehmytkudoksia kunnioittavaan käsittelyyn. Kudosrakenteita avataan löyhien sidekudosten nesteitä hyödyntäen hitain liikkein imunestekierron virtaus huomioiden. Nivelpinnat saatetaan kohdalleen asiakkaan kehon omia liikeratoja hyödyntäen, jolloin ravintokierto avautuu ja hermotoiminta saadaan luonnolliseen tilaansa, jossa puolustukselle ei ole tarvetta.
Koulutus

Kalevalaisen jäsenkorjauksen koulutusta järjestää yksinoikeudella Kansanlääkintäseura ry. Kurssimuotoisen koulutukseen pohjaavaa manuaalista hoitomuotoa opetetaan yleensä viikonloppukursseilla, joihin kuuluu oleellisena osana itse toteutetut jäsenkorjaushoidot. Kursseille osallistuminen edellyttää Kansanlääkintäseura ry:n jäsenyyttä. Kalevalaisen jäsenkorjaajan nimikkeen voi suorittaa kolmevuotisen koulutusohjelman päätteeksi näyttökokeella, jos suoritettuna on kaikki koulutusasteet sekä vähintään 300 hyväksyttyä harjoitushoitoa. Harjoitushoidoista täytetään hoitolomake, johon kerätään hoidettavan tiedot sekä hänen mahdolliset sairaudet, lääkitykset, kipukohdat tai lihaskireydet. Kouluttajina toimii kalevalaisia jäsenkorjaajia ja mestareita.
Koulutus > Peruskoulutusjakso

Ensimmäinen opiskeluvuosi koostuu neljästä lähikoulutusviikonlopusta. Peruskoulutuksessa opiskellaan kalevalaisen jäsenkorjauksen filosofiaa ja perusotteita harjoitushoitoja tehden. Ensimmäisen opiskeluvuoden tavoitteena on tehdä vähintään 60 hyväksyttyä harjoitushoitoa.
Koulutus > Jatkokoulutusjakso

Toinen opiskeluvuosi koostuu neljästä lähikoulutusviikonlopusta. Opiskelussa siirrytään hoito-otteiden harjoittelusta niiden otteiden käyttöön, joita hoidettavan koetaan tarvitsevan. Tämä vaatii harjaantuneisuutta hoidettavan oireiden syiden havainnoimiseen, joka onkin tärkeä harjoitettava osa-alue jatkokoulutuksen aikana. Jatkokoulutusjakson tavoitteena on kerryttää 120 hyväksyttyä harjoitushoitoa.
Koulutus > Seurantajakso

Kolmas opintovuosi koostuu viidestä lähikoulutusviikonlopusta, joista viimeisin on varattu näyttökokeelle. Seurantajakson aikana syvennetään entisestään tietämystä ja osaamista havainnoida hoidettavan kehon epätasapainokohdat ja niiden syyt. Seurantajakson tavoitteena on tehdä vähintään 120 hyväksyttyä harjoitushoitoa. Seurantajaksolla tehdään myös kalevalaiseen jäsenkorjaukseen liittyvä kirjallinen päättötyö.
Mikäli opiskelijalla on suoritettuna vähintään suositellut 180 hyväksyttyä harjoitushoitoa, hän on seurantajakson aloituksen jälkeen saavuttanut kalevalaisen jäsenkorjauksen kisällin nimikkeen ja hän voi halutessaan saada tietonsa Kansanlääkintäseuran ylläpitämään julkiseen osaajarekisteriin.
Koulutus > Näyttökoe

Näyttökokeessa suoritetaan kaksi näyttöhoitoa, joita kalevalaisen jäsenkorjauksen mestarit valvovat ja arvostelevat. Näyttökokeeseen voi osallistua, mikäli tarvittavat 300 hyväksyttyä harjoitushoitoa on suoritettu, samoin kuin kaikki koulutusviikonloput. Hyväksytysti suoritetun näyttökokeen jälkeen osaajalle myönnetään kalevalaisen jäsenkorjaajan nimike.
Koulutus > Täydennyskoulutus

Kansanlääkintäseura järjestää vuosittain useita erilaisia täydennyskoulutuksia. Kalevalaisen jäsenkorjaajan on osallistuttava vähintään yhteen täydennyskoulutukseen joka toinen vuosi, jotta kalevalaisen jäsenkorjaajan nimikkeen käyttöoikeus säilyy.
Koulutus > Mestari-nimike

Erityisen laajasta hoitokokemuksesta, ansiokkaasta osaamisesta ja työstä kalevalaisen jäsenkorjauksen hyväksi voidaan kalevalainen jäsenkorjaaja hyväksyä näyttöjaksolle, jonka päätteeksi voidaan näyttökokeiden suorittamisen jälkeen myöntää kalevalaisen jäsenkorjauksen mestarin nimike.
Tieteelliset tutkimukset

Jäsenkorjausta on tutkittu lääketieteen kannalta 1980-luvulta lähtien, jolloin tohtori Antti Hernesniemi aloitti yhteistyön Olavi Mäkelän ja Pentti Penttilän kanssa Viislopissa ja Kansanlääkintäkeskuksessa Kaustisella. Kalevalaisen jäsenkorjauksen vaikuttavuutta on tutkittu useissa tieteellisissä tutkimuksissa, mutta ennen EU-nimisuojauksen myöntämistä tutkimukset on tehty jäsenkorjauksen nimellä, ilman viittausta nimenomaan kalevalaiseen jäsenkorjaukseen.
Useissa tutkimuksissa on todettu hoitomuodon terveyshyödyt mm. kroonisen alaselkäkivun, niska-hartiakivun ja pitkittyneiden niskakipujen hoidossa. Hoitomuodon on todettu antavan joissain tapauksissa jopa parempia pidemmän aikavälin tuloksia kevyeen liikuntaan tai fysioterapiaan verrattuna. Jäsenkorjauksen on myös todettu parantavan hoidettavien elämänlaatua pidemmällä aikavälillä tarkateltuna.
Virallistaminen

40 kansanedustajaa jätti lakialoitteen eduskunnalle kesäkuussa 2018 kalevalaisen jäsenkorjauksen saamiseksi terveydenhuollon ammattirekisteriin. Perinnehoitojen neuvottelukunta teki aloitteen virallistamisen edistämiseksi. Neuvottelukunnassa ovat jäseninä mm. farmaseuttisen biologian professori Yvonne Holm, urheilulääkäri ja fysiologian emeritusprofessori Osmo Hänninen, anatomian emeritusprofessori Pentti Tuohimaa, professori Pekka Puska sekä terveystieteiden tohtori Paula Risikko. Kalevalaisen jäsenkorjauksen virallistamista pyritään edistämään muun muassa WHO:n vuosille 2014-2023 määriteltyyn traditionaalisen lääketieteen strategiaan nojaten, jonka mukaan perinnehoitoja tulee hyödyntää silloin, kun hoitomuodosta on hyvän hoitovasteen tutkimusnäyttöä.
Aiheesta muualla

Kansanlääkintäseura ry
Kalevalainen kansanparannussäätiö
Kellosalmen kanava

Kellosalmen kanava sijaitsee Mikkelissä Puulaveden ja Otavan sataman välisellä väylällä. Suluttoman kanavan pituus on sata metriä. Suurin sallittu alusten leveys on 7,1 metriä, syväys 1,5 metriä ja mastonkorkeus 4,5 metriä.
Kellosalmen kanava rakennettiin 1889–1891 samalla kun Otavan satamaan vievä laivaväylä syvennettiin 1,5 metrin syväyksellä kulkeville aluksille. Kanavan kautta kulki vielä 1900-luvun alkupuolella vilkas laivaliikenne Otavan satamaan. Otavan satamasta oli rautatieyhteys Savon radalle ja siellä oli kaksi telakkaa laivojen ja proomujen korjausta varten. Satamassa oli omat laiturit matkustaja- ja tavaraliikennettä varten. Matkustajalaivaliikenne päättyi 1940-luvulla ja hinaajaliikenne 1970-luvulla. Nykyisin Kellosalmen kautta kulkee vain huviveneliikennettä.
Kellosalmen kanavan eteläpuolella sijaitsee Likastin kanava, joka rakennettiin samaan aikaan.
Aiheesta muualla

Mikkelin liikennehistoriaa: Otavan satama ja Puulaveden laivaliikenne Intenetix-oppimateriaalit.
Kymijoen vesistön kanavat
Kalkkisten kanava
Heposelän reitti: Kellosalmen kanava – Likastin kanava
Keiteleen reitti: Listonsalmen kanava – Neiturin kanava
Kiesimän reitti: Kerkonkosken kanava – Kiesimän kanava – Neiturin kanava
Niiniveden reitti: Säynätsalmen kanava
Nilakan reitti: Kolun kanava
Pielaveden reitti: Säviänvirran kanava
Vesijärvi: Vääksyn kanava
Virmasveden reitti: Kuttakosken kanava
Anastasios (Albanian arkkipiispa)

| Anastasios |
| --- | --- |

Tiranan, Durrësin ja koko Albanian arkkipiispa, Albanian ortodoksisen kirkon johtaja
 1992–2025 
Henkilötiedot
Syntynyt: 4. marraskuuta 1929 Pireus, Kreikka
Kuollut: 25. tammikuuta 2025 (95 vuotta) Ateena, Kreikka
Muut tiedot
 Nimikirjoitus
Anastasios Yannoulatos eli Tiranan, Durrësin ja koko Albanian arkkipiispa Anastasios ( 4. marraskuuta 1929 Pireus, Kreikka – 25. tammikuuta 2025 Ateena, Kreikka) oli Albanian ortodoksisen kirkon johtaja. Hänet nimitettiin arkkipiispaksi kommunistihallituksen kaaduttua vuonna 1992.
Anastasios toimi Kirkkojen maailmanneuvoston puheenjohtajana 2006–2013.
End Game (kappale)

| ”End Game” Taylor Swift   ft>  Ed Sheeran & Future |
| --- | --- | --- |

Singlen tiedot
 Albumilta: Reputation
 Studio : MXM Studios   (Tukholma ja Los Angeles)   Seismic Activities   (Portland)   Tree Sound   (Atlanta)
 Julkaistu: 10. marraskuuta 2017 (julkaisu albumilla)   14. marraskuuta 2017 (single)
 Formaatti: lataus, suoratoisto
 Tekijä(t): Taylor Swift   Max Martin   Shellback   Ed Sheeran   Nayvadius Wilburn
 Tuottaja(t): Max Martin   Shellback
 Tyylilaji: pop rap, R&B
 Kesto: 04.04
 Levy-yhtiö: Big Machine
Listasijoitukset
  18.    49.
Taylor Swiftin muut singlet
| ”...Ready for It?” 2017 | ”End Game” 2017 | ”New Year’s Day” 2017 |
Ed Sheeranin muut julkaisut
| ”Perfect” 2017 | ”End Game” 2017 | ”Happier” 2018 |
Futuren muut julkaisut
| ”Real Thing” 2017 | ”End Game” 2017 | ”Patek Water” 2017 |
End Game on yhdysvaltalaisen laulaja Taylor Swiftin kappale, jolla esiintyvät myös englantilainen laulaja Ed Sheeran ja yhdysvaltalainen rap-artisti Future. Kappaleen ovat säveltäneet Swift, Max Martin, Shellback, Sheeran ja Future (lauluntekijänä nimellä Nayvadius Wilburn). Martin ja Shellback toimivat kappaleen tuottajina. ”End Game” julkaistiin Swiftin albumilla Reputation 10. marraskuuta 2017 ja siitä tuli albumin toinen virallinen single neljä päivää myöhemmin.
”End Game” oli kaupallisesti kohtalainen menestys, mutta ei päässyt Swiftin tai Sheeranin menestyneimpien kappaleiden tasolle. Se oli Yhdysvalloissa singlelistalla parhaimmillaan sijalla 18.  Kappale on sittemmin myynyt Yhdysvalloissa platinaa. Isossa-Britanniassa kappale oli sijalla 49. Suomessa kappale ei päässyt viralliselle singlelistalle, mutta esiintyi radiosoittolistalla.
Kappaleelle kuvattiin musiikkivideo, jolla esiintyvät kaikki kolme artistia. Sen ohjasi korealais-amerikkalainen ohjaaja Joseph Kahn. Video näyttää Swiftin Futuren kanssa jahdilla Miamissa, drinkeillä Sheeranin kanssa Tokiossa sekä ystäväporukan kanssa bussissa Lontoossa.
”End Game” on toinen Swiftin ja Sheeranin yhdessä julkaisema kappale. He olivat tehneet dueton ”Everything Has Changed” vuonna 2012.
Tyyli ja sanoitukset

”End Game” on tyyliltään R&B:tä. Sheeran ja Future esittävät säkeistönsä rappina. Sanoitukset käsittelevät maineen ja kuuluisuuden vaikutusta rakkauden löytämiseen.
Sheeranin säkeistö kertoo tositarinan hänen ja hänen tulevan vaimonsa Cherry Seabornin suhteesta. Sheeran oli kutsunut entisen koulukaverinsa Seabornin seuralaisekseen Swiftin juhliin Yhdysvaltain itsenäisyyspäivänä 4. heinäkuuta ja he päätyivät seurustelemaan.
Live-esitykset

Swift esitti kappaleen soolona kaikissa vuoden 2018 Reputation Stadium Tour -kiertueen konserteissaan. Hän on lisäksi esittänyt kappaleen Sheeranin kanssa muutamia kertoja, esimerkiksi Jingle Ball -ohjelmassa joulukuussa 2017. Elokuussa 2024 Swift ja Sheeran esittivät Swiftin Lontoon konsertissa medleyn, johon kuuluivat ”End Game”, heidän toinen duettonsa ”Everything Has Changed” ja Sheeranin kappale ”Thinking Out Loud”. Konsertti oli osa The Eras Tour -kiertuetta.
Listasijoitukset

| Maa ja lista | Korkein sija |
| --- | --- |
 Australia (ARIA Charts): 36
 El Salvador (Monitor Latino): 14
 Filippiinit (Billboard PH Hot 100): 84
 Irlanti (IRMA): 68
 Iso-Britannia (Britannian singlelista): 49
 Kanada (Canadian Hot 100): 11
 Kolumbia (National Report): 84
 Kreikka (IFPI, ulkomaiset singlet): 35
 Nicaragua (Monitor Latino): 16
 Portugali (AFP): 81
 Puola (radio): 52
 Romania (radiosoitto): 84
 Skotlanti (OCC): 
 Slovakia (IFPI, digitaaliset singlet): 64
 Suomi (radiosoitto): 100
 Tsekki (IFPI, digitaaliset singlet): 63
 Uusi-Seelanti (Recorded Music NZ, Heatseeker): 2
 Venezuela (National Report): 
 Yhdysvallat (Billboard Hot 100): 18
 Yhdysvallat (Adult Pop Airplay): 13
 Yhdysvallat (Pop Airplay): 10
Myyntipalkinnot

| Maa | Sertifikaatti | Myöntäjä |
| --- | --- | --- |
|  Australia | 3x platinaa | Australian Recording Industry Association |
|  Brasilia | platinaa | Pro-Música Brasil |
|  Iso-Britannia | kultaa | British Phonographic Industry |
|  Kanada | platinaa | Music Canada |
|  Norja | 2x platinaa | IFPI Norge |
|  Uusi-Seelanti | platinaa | Recorded Music NZ |
|  Yhdysvallat | platinaa | Recording Industry Association of America |
Aiheesta muualla

End Game -kappaleen musiikkivideo
Helena Leveelahti

| Helena Leveelahti |
| --- | --- |
 Helena Leveelahti Kalevan kisoissa 2018.
Henkilötiedot
Syntynyt: 30. syyskuuta 1999 (ikä 25) Virrat
Kansalaisuus:   Suomi
Uran tiedot
Laji:  kiekonheitto, kuulantyöntö
Seura:  Virtain Urheilijat
Valmentaja:  Anssi Mäkinen
Saavutukset
Ennätykset:  57,09 m (ulkona), 54,66 m (halli)
Helena Katriina Leveelahti (s. 30. syyskuuta 1999 Virrat) on suomalainen yleisurheilija, jonka päälaji on kiekonheitto. Hän kilpailee myös kuulantyönnössä. Hän edustaa Virtain Urheilijoita ja häntä valmentaa Anssi Mäkinen. Aikaisemmin häntä on valmentanut myös Tiina Leveelahti.
Saavutukset

Helena Leveelahti saavutti kiekonheitossa pronssia Tbilisin alle 18-vuotiaiden EM-kilpailuissa 2016 tuloksella 49,34. Grosseton alle 20-vuotiaiden EM-kilpailuissa 2017 hän sijoittui viidenneksi. Hän voitti hopeaa Tampereella vuonna 2018 järjestetyissä Yleisurheilun alle 20-vuotiaiden maailmanmestaruuskilpailuissa. Mitali tuli tuloksella 56,80, joka on 19-vuotiaiden Suomen ennätys. Samojen kisojen kuulantyönnössä hän karsiutui loppukilpailusta. Hän karsiutui kiekonheiton loppukilpailusta Berliinin EM-kilpailuissa 2018. Alle 23-vuotiaiden EM-kilpailuissa hän sijoittui vuonna 2019 kahdeksanneksi tuloksella 51,03 ja vuonna 2021 hopealle ennätyksellään 57,09. Hän karsiutui loppukilpailusta Rooman EM-kilpailuissa 2024.
Leveelahti sai SM-hopeaa kiekonheitossa vuoden 2018 Kalevan kisoissa ja vuoden 2020 Kalevan kisoissa SM-pronssia kiekonheitossa ja kuulantyönnössä. Hän saavutti kiekossa SM-hopeaa vuosina 2022, 2023 sekä 2024. SM-hallimestaruuden hän voitti vuosina 2023–2025.
Skewb

Skewb
Skewb on Rubikin kuution kaltainen pulmapeli, joka on yksi World Cube Associationin virallisista lajeista. Pelin kehitti Uwe Meffert ja se on modifioitu versio Pyraminxista. Kuten normaalissa Rubikin kuutiossa, myös Skewbissä tavoitteena on saada jokainen sivu palautettua yksiväriseksi.
Ennätykset

Päivitetty 26. tammikuuta 2025
Yksittäinen ratkaisu: 0,75 sekuntia (Carter Kucala)
Viiden keskiarvo: 1,52 sekuntia (Carter Kucala)
Bank of America Plaza (Atlanta)

| Bank of America Plaza |
| --- | --- |
 Bank of America Plaza Atlantassa
Tiedot
Sijainti:  Atlanta, Georgia, Yhdysvallat
Rakennettu:  1991–1992
Käyttötarkoitus:  toimistorakennus
Tila:  valmis
Yritykset
Arkkitehti:  Kevin Roche, John Dinkeloo and Associates LLC.
Omistaja:  Shorenstein Properties LLC (sponsori)
Tekniset tiedot
Kerroksia:  55
Hissien määrä:  24
Kustannukset:  150 000 000 USD
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Bank of America Plaza on toimistokäyttöön tarkoitettu pilvenpiirtäjä Atlantassa, Georgian osavaltiossa Yhdysvalloissa. Rakennus on 312 metriä korkea, ja se on Atlantan korkein rakennus. Se on rakennettu vuosina 1991–1992. 55-kerroksisen rakennuksen rakennustyöt maksoivat noin 150 miljoonaa Yhdysvaltain dollaria. Pilvenpiirtäjän suunnittelusta on vastannut arkkitehtitoimisto Kevin Roche, John Dinkeloo and Associates LLC.lähde?
Aiheesta muualla

Emporis.com - Bank of America Plaza, Atlanta
Structurae.de - Bank of America Plaza, Atlanta
Kuvia tai muita tiedostoja aiheesta Bank of America Plaza Wikimedia Commonsissa
Melodija

Melodijan vuonna 1973 julkaisema monofoninen 33-kierroksinen vinyylilevy, jolla kuultiin Beatles-yhtyeen musiikkia
Melodija (ven. Μелодия, suom. melodia) on venäläinen,  alkujaan neuvostoliittolainen levy-yhtiö. Se oli Neuvostoliiton valtion omistama ja kulttuuriministeriön alaisuudessa toimiva yritys, jonka tarkoitus oli tuottaa ja jakaa äänilevymusiikkia kaikkialla Neuvostoliitossa, viedä neuvostoliittolaista musiikkia ulkomaille sekä julkaista ulkomaista musiikkia Neuvostoliitossa. Nykyään yritys toimii puhtaasti kaupallisin periaattein.
Aiheesta muualla

Melodijan virallinen sivusto (englanniksi) (Arkistoitu – Internet Archive)
Harrastelijan ylläpitämä Melodijan julkaisutietokanta (venäjäksi) (Arkistoitu – Internet Archive)
Marko Rajamäki

| 0 | 1 | 2 | 3 |
| --- | --- | --- | --- |

Henkilötiedot
Syntymäaika: 3. lokakuuta 1968 (ikä 56)
Syntymäpaikka: Göteborg, Ruotsi
Pelipaikka: hyökkääjä
Pituus: 173 cm
Lempinimi: Rapa
Junioriseurat
1981–1986: TPS
Seurat
| Vuodet | Seura | O | (M) |
| 1986–1992 | TPS | 166 | (60) |
| 1989 | → Estoril (laina) | – | (–) |
| 1990 | → Louletano (laina) | 4 | (0) |
| 1993–1994 | MyPa | 53 | (26) |
| 1994–1997 | Greenock Morton | 94 | (29) |
| 1997 | FC Inter | 3 | (0) |
| 1997–1998 | FSV Zwickau | 19 | (1) |
| 1998–1999 | Livingston | 5 | (0) |
| 1999 | → Hamilton (laina) | 7 | (0) |
| 1999 | FC Inter | 21 | (2) |
| 2000 | TPS | 31 | (10) |
| 2001 | SalPa | 27 | (12) |
| 2002 | TPS | 21 | (17) |
| Yhteensä | Yhteensä | 451 | (157) |
Maajoukkue
| 1984 | Suomi U15 | 8 | (4) |
| 1985 | Suomi U16 | 10 | (3) |
| 1986 | Suomi U17 | 5 | (1) |
| 1987 | Suomi U18 | 2 | (0) |
| 1988–1989 | Suomi U21 | 6 | (0) |
| 1993–1995 | Suomi | 16 | (3) |
Valmennusura
2003–2008: TPS (A-jun.)
2009: TPS (apuv.)
2010–2013: TPS
2014–2016: KuPS
2022: TPS
 Seurajoukkueuran tilastot kattavat vain kansalliset sarjat.
Kai Marko Kalervo Rajamäki (s. 3. lokakuuta 1968 Göteborg, Ruotsi) on suomalainen jalkapallovalmentaja ja entinen jalkapalloilija.
Ura pelaajana

Hyökkääjänä pelannut Rajamäki aloitti uransa aikuistasolla vuonna 1986 Turun Palloseurassa, jossa hän pelasi vuoteen 1992 asti. Kaudet 1993 ja 1994 hän edusti anjalankoskelaista Myllykosken Palloa, josta hän siirtyi vuonna 1994 Skotlantiin, Greenock Mortonin riveihin.
Vuonna 1997 Rajamäki teki lyhyen visiitin entiseen kotikaupunkiinsa Turkuun, pelaten vähän aikaa FC Interin joukkueessa. Jo samana vuonna hän kuitenkin palasi ulkomaille, tällä kertaa saksalaiseen FSV Zwickaun ryhmään. Saksassakaan Rajamäki ei viettänyt kauan aikaa, vaan palasi kesäksi 1999 jälleen Suomeen ja uudestaan Interiin. Kauden 2000 hän pelasi kasvattajaseurassaan TPS:ssä, seuraavan Salon Palloilijoissa ja viimeiseksi jääneen kauden 2002 TPS:ssä.
Yhteensä Rajamäki pelasi uransa aikana 271 ottelua SM-sarjassa ja sen seuraajassa Veikkausliigassa ja teki niissä 98 maalia. Seurajoukkueuran merkittävimmäksi saavutukseksi jäi vuonna 1991 voitettu Suomen Cup. Suomen maajoukkueessa Rajamäki pelasi 16 ottelua ja teki niissä kolme maalia.
Ura pelaajana > Meriitit pelaajana

Suomen Cup 1991
Ura valmentajana

Rajamäki aloitti vuonna 2003 TPS:n A-juniorien valmentajana. Pesti päättyi A-nuorten Suomen mestaruuteen kaudella 2008. Pasi Rautiaisen tultua seuran päävalmentajaksi marraskuussa 2008 Rajamäestä tuli edustusjoukkueen apulaisvalmentaja. Tammikuussa 2010 Rajamäki nimitettiin TPS:n uudeksi päävalmentajaksi.  Rajamäen johdolla nuori TPS:n joukkue nappasi SM-pronssia häviten mestaruuden vieneelle HJK:lle seitsemän pistettä. Kautensa seura kruunasi Suomen cupin mestaruuteen, kun se kukisti HJK:n finaalissa 2–0. Kausi 2011 sujui hieman heikommin ja TPS oli liigassa viides. Kauteen 2012 joukkue sai loistavan alun voittamalla Liigacupin loppuottelussa jälleen HJK:n. Veikkausliigassa TPS nappasi kaudella 2012 pronssimitalit. Kaudella 2013 TPS putosi kärkikahinoista ja sijoittui lopulta vasta kahdeksanneksi. Helmikuussa 2014 talousvaikeuksista kärsivä TPS ja Rajamäki purkivat sopimuksensa.
Rajamäki ja Kuopion Palloseura solmivat toukokuun alussa 2014 valmentajasopimuksen. Rajamäen johdolla KuPS säilytti kaudella 2014 sarjapaikkansa ollen lopulta Veikkausliigassa seitsemäs. Hän jatkoi seuran päävalmentajana kauden jälkeen ja luotsasi kuopiolaiset kaudella 2015 yhdeksänneksi ja 2016 jälleen seitsemänneksi. Rajamäen ja KuPSin yhteistyö päättyi kauden 2016 jälkeen. Seurajohto ei ollut tyytyväinen tuloksiin. Tämän jälkeen hän on työskennellyt muun muassa asiantuntijana Eurosportin jalkapallolähetyksissä.
Syyskuussa 2022 Rajamäki nimitettiin TPS:n loppukauden valmentajaksi.
Ura valmentajana > Meriitit valmentajana

A-nuorten Suomen mestaruus 2008
Suomen Cup 2010
Liigacup 2012
Java Card

Java Card on ohjelmistoteknologia Java-pohjaisten sovelmien suorittamiseen älykorteilla ja muilla vastaavilla pienen muistin omaavilla laitteilla, joita kutsutaan ”turvaelementeiksi”. Teknologian käyttö on laajentunut älykorteista ja fyysisistä turva-avaimista erilaisten laitelevyjen yhteyteen juotettuihin siruihin.
Java Card on pienin sulautetuille laitteille suunnatuista Java-alustoista. Se antaa käyttäjälle mahdollisuuden ohjelmoida laitteet ja tehdä niistä sovelluskohtaisia. Teknologiaa käytetään laajasti esimerkiksi: matkapuhelinten SIM-korteissa ja sulautetussa SIM-korteissa, pankkikorttimaksuissa ja NFC-mobiilimaksuissa sekä henkilökorteissa ja passeissa. Myös useat IoT-laitteet, käyttävät Java Card -teknologiaa turvatakseen viestinnän esimerkiksi pilvipalvelun kanssa.lähde?
Java Card teknologiaa käytetään erilaisten mobiilimaksujen kuten esimerkiksi Applen Apple Payn yhteydessä.
Ensimmäisen Java-kortin esitteli vuonna 1996 Schlumberger yhtiön korttiosasto, joka myöhemmin sulautui yhteen Gemplusin kanssa muodostaen Gemalton. Java Card-tuotteet perustuvat Sun Microsystemsin, myöhemmin Oracle Corporationin tytäryhtiön, spesifikaatioihin. Monet Java-korttituotteet perustuvat myös GlobalPlatform-spesifikaatioihin kortilla olevien sovellusten turvallisessa hallinnassa (lataus, asennus, mukauttaminen, poistaminen).lähde?
Java Card-teknologian tärkeimmät suunnittelutavoitteet ovat siirrettävyys, turvallisuus ja yhteensopivuus aiempien versioiden kanssa.